title: Bóand
text: Bóand pe Boinn eo doueez iwerzhonat ar stêr Bóinn, er Mide. C'hoar Befind eo hervez Lebor Gabála Érenn ha Táin Bó Fraích ha merc'h Delbáeth mab Elada ag an Tuatha Dé Danann. He gwaz eo Nechtan pe Elcmar hag he gwaz kleiz eo Dagda. Óengus eo he mab.
  
  Gerdarzh 
  En Dinsenchas eo displeget he anv evel "buoc'h wenn" (en iwerzhoneg:'bó fhionn', en heniwerzhoneg: 'bó find'). El levr Douaroniezh, Ptolemaios a venneg eo anvet ar stêr Bouvinda [Βουουίνδα]. Ar stumm-se a c'hall dont ag ar c'hentkeltieg *Bou-vindā, "buoc'h wenn".
  
  Daveoù 
  
  Tuatha Dé Danann
  Doueezed kelt